Nacia Muzeo de Natura Historio (Ĉilio)

La Nacia Muzeo de Natura Historio ( aŭ ) estas unu el la tri naciaj muzeoj en Ĉilio kune kun la "Nacia Muzeo de Belartoj" (Santiago de Ĉilio) kaj la "Nacia Muzeo de Historio". Ĝi situas en Parko Quinta Normal.

 Historio 
La muzeo estas unu el la plej malnovaj naturhistoriaj muzeoj en Sudameriko. Ĝi estis fondita la  de la franca naturalisto Claude Gay, komisiita fare de la ĉilia registaro. Lia originala mandato estis la biologio kaj geografio de Ĉilio, kun fokuso al kultivaĵoj kaj mineralaj resursoj. La nuna konstruaĵo estis konstruita en 1875 kiel palaco, aŭ pavilono, por la Internacia Ekspozicio de Ĉilio.

En 1889 fakoj de botaniko, zoologio kaj mineralogio estis establitaj. La Boletín del Museo Nacional (Bulteno de la Nacia Muzeo) estis unue eldonita en 1908, kaj hodiaŭ daŭras sub la titolo Boletín del Museo Nacional de Historia Natural (Bulteno de la Nacia Muzeo de Natura Historio).

Tertremoj en aŭgusto 1906 kaj aprilo 1927 damaĝis la muzeon.Flugfolio disdonita en la muzeo.

Humberto Fuenzalida Villegas estis direktoro de la muzeo ĝis kiam Grete Mostny fariĝis direktoro en 1964. Ŝi gvidis la muzeon ĝis 1982.Grete Mostny, Memorial Book for the Victims of National Socialism at the University of Vienna in 1938

 Ekspozicioj kaj kolektoj 
Nuntempe la muzeo havas dek du permanentajn ekspoziciojn:

 Biogeografio de Ĉilio, longa tunelo kiu plenigas grandan parton de la unua etaĝo
 Interaktivaj infanaj ludoj por teraj ekosistemoj
 La ekspozicioj de la Centra Halo, inkluzive de 17-metra skeleto de blua baleno
 Mineraloj, kun emfazo al kresko de nitrato de la frua 20-a jarcento.
 Insektoj, inkluzive de grandaj fosiliaj libeloj
 Moluskoj
 Vertebruloj de la Mezozoiko, inkluzive de specimeno de Carnotaurus sastrei
 Ĉilia ligno
 Ĉilia arkeologio
 Insularo Juan Fernández
 Kultura antropologio, pritraktranta Ajmarojn, Mapuĉojn, Selknamojn, Rapa Nui-anojn, Alakalufojn, kaj Jamanojn. La muzeo enhavas la plej fajnajn publikajn kolektojn de artefaktoj de rongorongo en la mondo.
 La uzoj de kupro, kolekto de Codelco, la ŝtata mineja korporacio

 Referencoj 

 Vidu ankaŭ 
 Listo de naturhistoriaj muzeoj

 Eksteraj ligiloj 

 Museo Nacional de Historia Natural

 Fonto 

Kategorio:Aperis en 1830
Kategorio:Muzeoj en Ĉilio
Kategorio:Naturhistoriaj muzeoj
Kategorio:Santiago de Ĉilio